Kim Guldstrand Larsen

Kim Guldstrand Larsen (født 23. december 1957) er professor ved Institut for Datalogi ved Aalborg Universitet. Hans forskningsområde inkluderer modellering, verifikation, performanceanalyse og syntese af realtids-, indlejrede systemer og cyber-fysiske systemer med anvendelse af og bidrag til concurrency teori og model checking.

Uddannelse 
Kim Guldstrand Larsen er uddannet cand.scient. i matematik ved Aalborg Universitet i 1982. I 1986 modtog han sin ph.d. i computer science ved University of Edinburgh.

Karriere 
Siden 1993 har Kim Guldstrand Larsen været professor i Computer Science ved Aalborg Universitet.Han har også været gæsteprofessor et antal steder i verden, bl.a.  Det nationale center for IT-forskning i Frankrig (INRIA) (2016-2020) (i form af international chair).

Kim Guldstrand Larsen leder Center for Embedded Software Systems (CISS). Fra 2007-2011 var han leder af universitets-industri konsortiet Danish Network of Embedded Systems (DaNES), og fra 2011-2017 var han leder af Dansk-Kinesisk Center for IDEA4CPS: Foundations for Cyber-Physical Systems, etableret af Danmarks Grundforskningsfond og Natural Science Foundation of China (NSFC).

Derudover var han fra 2009-2020 leder af ICT Innovation Network (InfinIT), fra 2015-2021 var han leder af Innovationsfodens Center for Data-Intensive Cyber-Physical Systems (DiCyPS) og fra 2015-2020 var han leder af Learning, Analysis, SynthesiS and Optimization of Cyber-Physical Systems (LASSO) finansieret af et  ERC Advanced Grant.

Kim Guldstrand Larsen er hovedaktør bag det prisvindende værktøj UPPAAL, der er et af de mest udbredte værktøjer til verifikation af realtidsmodeller.
"UPPAAL in a Nutshell" skrevet af Kim Guldstrand Larsen og kollegaer er et af de mest citerede papers i The Journal Software Tools for Technology Transfer udgivet af Springer (i den 99. percentil ift. antal citationer).

Han er medlem af Det Kongelige Danske Videnskabernes Selskab og digital vismand i Akademiet for de Tekniske Videnskaber, og han har fungeret som national ekspert for informations- og kommunikationsteknologi temaet under EUs 7. rammeprogram (FP7-ICT), og er i dag medlem af Uddannelses- og Forskningsministeriets referencegruppe for Det digitale område, industrien og rummet under EUs Horizon Europe program.

Hæder 
Kim Guldstrand Larsen har modtaget en række hædersbevisninger og priser bl.a.:
 Æresdoktor (Honoris causa), Uppsala Uniersitet, 1999
 Æresdoktor (Honoris causa), Ecole Normal Superieure De Cachan, Paris, 2007
 Thomson Scientific Award som den mest citerede danske datalog 1990-2004
 Ridder af Dannebrog, 2007
 Medlem af Academia Europaea
 CAV Award 2013
 ERC Advanced Grant, 2015
 Grundfos Prize 2016 
 Foreign Expert of China, Distinguished Professor, Northeastern University, 2018
 Willum Investigator 2021 (30 M DKK) fra Veluxfondene
 CONCUR Test of Time award 2022

Publikationer 
Kim Guldstrand Larsen har udgivet 6 bøger og mere end 400 peer-reviewed papers og er citeret mange gange (https://scholar.google.dk/citations?user=neDFD60AAAAJ&hl=da). Udvalgte publikationer:
 
 UPPAAL in a Nutshell, 1997

Referencer

Eksterne henvisninger 
 Profil ved Aalborg Universitet
 UPPAAL an integrated tool environment for modeling, validation and verification of real-time systems modeled as networks of timed automata

Dataloger fra Danmark
Professorer fra Aalborg Universitet
Alumni fra Aalborg Universitet
Riddere af Dannebrog
Medlemmer af Videnskabernes Selskab